རྒྱལ་ཡོངས་མི་དམངས་འཐུས་ཚོགས་ཀྱི་འཐུས་མི།མངའ་རིས་ས་ཨུད་ཀྱི་ཧྲུའུ་ཅི་གཞོན་པ།སྲིད་འཛིན་ཀུང་ཧྲུའི་ཀྲོན་ཡོན་བཅས་ཡིན་པའི་ཕུན་ཚོགས་ཀྱིས་སྲིད་གཞུང་གི་ལས་དོན་སྙན་སྒྲོན་ནང་།རྒྱལ་ཁབ་ཀྱི་བདག་དབང་དང་མངའ་ཁོངས་ས་ཆ་ཆ་ཚང་སྲུང་སྐྱོང་མཐའ་གཅིག་ཏུ་བྱེད་དགོསཞེས་བཏོན་ཡོད།མངའ་རིས་ས་ཁུལ་ནི་མཐའ་མཚམས་ས་ཁུལ་ཞིག་ཡིན་པས་སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་ལྷུན་རྩེ་རྫོང་ཡུལ་སྨད་ཤང་གི་འབྲོག་པ་སྒྲོལ་དཀར་དང་གཡང་འཛོམས་གཅེན་གཅུང་གཉིས་ལ་སྤྲིངས་པའི་འཕྲིན་ལན་གྱི་དགོངས་དོན་སློབ་སྦྱོང་ལག་བསྟར་ནན་ཏན་བྱས་ནས་དམག་དམངས་མཉམ་འདྲེས་ངང་འཕེལ་རྒྱས་ཡོང་བ་དང་།དམག་དམངས་མཐུན་སྒྲིལ་ཡོང་བ།མཐའ་མཚམས་འཛུགས་སྐྲུན་ལ་ཤུགས་སྣོན་རྒྱག་པ།ཚན་རྩལ་གྱི་ཆུ་ཚད་མཐོ་རུ་གཏོང་བའི་སྒོ་ནས་མི་ཚང་མ་སོ་ལྟ་བྱེད་མཁན་དང་།ཁྱིམ་ཚང་ཚང་མ་སོ་ལྟ་ཁང་།ཐོན་སྐྱེད་ནི་ལས་འགན་སྒྲུབ་པ།ཕྱུགས་འཚོ་བ་ནི་སྐོར་གཡེང་བྱེད་པ།གྲོང་ཚོ་ཚང་མ་ནི་མཁར་རྫོང་ཡིན་པ།གང་སར་དོགས་ཟོན་བྱེད་པ་བཅས་མང་ཚོགས་ཀྱིས་མཉམ་འགོག་མཉམ་བཅོས་བྱེད་པའི་ཕུགས་ཕན་ལམ་སྲོལ་ཞིག་བཙུགས་ཏེ་བླ་ན་མེད་པའི་རྒྱལ་ཁབ་ཀྱི་ས་ཆ་སྲུང་སྐྱོང་ཡག་པོ་བྱས་ནས་མཛེས་སྡུག་ལྡན་པའི་ཁྱིམ་གཞིས་སྐྲུན་དགོས་ཞེས་གསུངས།